Diari Oficial de la Generalitat Valenciana


Sumari del DOGV 5903, del 28-11-2008 (2008/13886)

ORDE de 13 de novembre de 2008, de la Conselleria d'Educació, per la qual es convoquen ajudes per a la promoció de parcs científics i dotació d'equips cientificotecnològics.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5903

Data del DOGV
:   28-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13000


Data del document
:   13-11-2008

Organisme emissor
:   Conselleria d'Educació

Tipus de document
:   Ordre

Descriptors 

:   * ajuda pública
    * reestructuració industrial
    * suport econòmic
    * canvi tecnològic
    * investigació científica
    * nova tecnologia

ORDE de 13 de novembre de 2008, de la Conselleria d'Educació, per la qual es convoquen ajudes per a la promoció de parcs científics i dotació d'equips cientificotecnològics. [2008/13398]  
La Llei 7/1997, de 9 de desembre, de la Generalitat, de Foment i Coordinació de la Investigació Científica i del Desenrotllament Tecnològic, establix el marc normatiu en què s'ha de desenrotllar l'actuació de la Generalitat en esta matèria i les finalitats essencials que han de perseguir estes activitats de foment i coordinació, incloent-hi entre estes, específicament, les de millorar tecnològicament el sistema productiu valencià i promoure la difusió i l'aprofitament dels resultats obtinguts de la investigació.  
D'acord amb allò que s'ha disposat en la dita llei, el programa 542.50, «Innovació, Transferència Tecnològica i Suport a Infraestructures», que s'inclou en els pressupostos de la Generalitat, establix i dota un sistema d'ajudes per a la promoció de parcs científics que té per objectiu contribuir a la dotació dels seus equipaments cientificotecnològics.  
Així mateix, el Decret 96/1998, de 6 de juliol, del Consell, pel qual es regulen l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'administració de la Generalitat, el Decret 87/2002, de 30 de maig, pel qual es regula la utilització de la firma electrònica avançada en la Generalitat, i el Decret 18/2004, de 13 de febrer, del Consell de la Generalitat, de creació del Registre Telemàtic i regulació de les notificacions telemàtiques de la Generalitat, establixen i regulen la utilització de mitjans telemàtics en les actuacions administratives, i inclouen expressament les ajudes que es convoquen en esta orde com a procediments i tràmits susceptibles de la tramitació a través del Registre Telemàtic de la Generalitat.  
D'altra banda, s'ha aplicat el que disposa el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, i s'ha remés a la Direcció General d'Economia el corresponent informe sobre la no-subjecció de les ajudes que es convoquen en la present orde a l'article 87.1 del Tractat Constitutiu de la Comunitat Europea.  
Per tot això, fent ús de les atribucions que em conferixen l'article 28 de la Llei 5/1983, de 30 de desembre, del Consell, i el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, i vista la proposta del director general de Política Científica,  
ORDENE  
Primer. Objecte  
Es convoquen les ajudes per a la promoció de parcs científics i la dotació dels seus equipaments cientificotecnològics, i s'aproven les bases per les quals es regirà la seua concessió, que s'inclouen com a annex de la present orde.  
Segon. Finançament de la convocatòria  
Esta convocatòria recull accions que es desenrotllen entre l'1 de gener i el 31 de desembre de l'any 2008 i es finançarà a càrrec de la línia T4694000 del Programa Pressupostari 542.50, «Innovació, Transferència Tecnològica i Suport a les Infraestructures», del pressupost de gastos de la Generalitat, per un import de 250.000 euros.  
El pagament anticipat serà possible d'acord amb l'apartat 3r.c de l'article 34 de la Llei de Pressupostos de la Generalitat per a l'any 2008.  
DISPOSICIONS FINALS  
Primera  
Es faculta el director general de Política Científica perquè dicte les resolucions necessàries per a l'aplicació, desplegament i interpretació de la present orde, i es delega en este la facultat per a resoldre la concessió o denegació de les ajudes a què es referix esta convocatòria, l'autorització i disposició del crèdit, i la formulació de propostes de pagament d'estes, i la resta d'actes de gestió comptable per a l'execució de la resolució.  
Segona  
La present orde produirà efectes des de l'endemà que es publique en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
València, 13 de novembre de 2008  
El conseller d'Educació,  
ALEJANDRO FONT DE MORA TURÓN  
ANNEX   
Ajudes per a la promoció de parcs científics i dotació d'equipament cientificotecnològic  
1. Objecte i àmbit de la convocatòria  
L'objecte de la present convocatòria és regular el procediment de concessió, en règim de concurrència competitiva, d'acord amb els principis de publicitat, transparència, objectivitat, igualtat i no-discriminació, de les ajudes per a la dotació d'equipaments cientificotecnològics necessaris per a l'exercici d'activitats primàries no econòmiques dels grups d'investigació vinculats a algun dels parcs científics de les universitats públiques valencianes.  
2. Sol·licitants i beneficiaris  
Podran ser sol·licitants i beneficiaris d'estes ajudes les universitats públiques valencianes.  
3. Sol·licituds  
1. Els models d'impresos normalitzats (sol·licituds i la resta de documentació) estaran disponibles en la següent adreça d'Internet: http://www.edu.gva.es.  
2. Les sol·licituds s'adequaran als models normalitzats i s'ompliran utilitzant els mitjans telemàtics facilitats pels servidors d'informació de la Conselleria d'Educació. Els sol·licitants que no utilitzen la firma electrònica avançada hauran d'imprimir les pàgines preceptives resultants de l'ús de mitjans telemàtics i les podran presentar, una vegada omplides amb les corresponents firmes originals, i segons l'article 38.4 de la Llei 30/1992, de 26 de novembre, modificada per la Llei 4/99, de Règim Jurídic de les Administracions Públiques i Procediment Administratiu Comú, en:   
a) els registres dels òrgans administratius als quals es dirigisquen,  
b) els registres de qualsevol òrgan administratiu que pertanga a l'administració general de l'Estat, a la de qualsevol administració de les comunitats autònomes o a la d'alguna de les entitats que integren l'administració local si, en este últim cas, s'haguera subscrit l'oportú conveni,  
c) les oficines de Correus, en la forma que reglamentàriament s'establisca,  
d) les representacions diplomàtiques o oficines consulars d'Espanya en l'estranger,  
e) qualsevol altre lloc que establisquen les disposicions vigents.  
3. La presentació de la sol·licitud comportarà l'autorització a l'òrgan gestor per a demanar els certificats que ha d'emetre l'Agència Estatal d'Administració Tributària, la Tresoreria General de la Seguretat Social i la Conselleria d'Economia, Hisenda i Ocupació que acrediten el compliment pel sol·licitant de les seues obligacions tributàries i amb la Seguretat Social, en els termes establits en l'article 22.4 del Reglament de la Llei General de Subvencions, aprovat per Reial Decret 887/2006 de 21 de juliol. No obstant això, els qui sol·liciten estes ajudes podran acreditar directament el compliment de les dites obligacions per mitjà de l'aportació de les certificacions corresponents.  
4. Només s'admetrà una sol·licitud per universitat.  
4. Formalització de sol·licituds  
Les sol·licituds hauran de comptar amb la firma del representant legal de l'entitat.   
L'imprés de sol·licitud anirà acompanyat dels següents documents, llevat que la documentació ja es trobe en poder de l'administració actuant:  
a) Memòria en què consten els aspectes que es detallen a continuació:  
Les dades, la classificació i el cost de l'equipament sol·licitats.   
Una descripció succinta de l'equipament sol·licitat.  
La localització de l'equip.  
La utilitat de l'equipament.  
b) Un pressupost o factura, si és el cas, almenys d'una casa comercial subministradora en què es consignen les especificacions tècniques i el preu, IVA inclòs, de cada un dels equips sol·licitats, així com de la instal·lació, si és el cas.  
c) Declaració del responsable de la universitat en què conste que el destí de l'equipament proposat serà algun dels grups d'investigació vinculats al Parc Científic.  
d) Currículum dels investigadors sol·licitants de l'equipament.  
e) Document que especifique el cofinançament aportat per l'organisme d'investigació, que no serà en cap cas inferior al 25%, i que haurà de ser, en el seu moment, oportunament acreditat en els termes que preveu l'article 30 de la LGS, i el finançament sol·licitat (segons s'establix en el Reglament (CE) núm. 1628/2006 de la Comissió Europea).  
f) DNI del firmant de la sol·licitud.  
g) NIF i estatuts de l'entitat sol·licitant.  
h) Acreditació de la representació en nom de la persona jurídica del firmant de la sol·licitud, per qualsevol de les formes establides en l'article 32.3 de la Llei 30/1992, de 26 de novembre.  
i) Instància de manteniment de tercers, segons el model annex a esta orde.  
j) Declaració responsable de no estar incursos en les prohibicions previstes en l'article 13 de la Llei 38/2003, General de Subvencions.  
5. Termini de presentació  
El termini de presentació de sol·licituds serà de quinze dies hàbils a partir de l'endemà de la publicació d'esta orde en el Diari Oficial de la Comunitat Valenciana.  
6. Naturalesa i quantia de les ajudes  
Les subvencions podran finançar fins a un màxim del 75% del pressupost presentat i la quantia es determinarà en cada cas d'acord amb els criteris d'avaluació i selecció. En cap cas l'import de la subvenció per universitat excedirà de 50.000 euros.  
Les ajudes concedides seran incompatibles amb altres ajudes o subvencions.  
Els conceptes susceptibles d'ajuda seran:  
a) Adquisició i instal·lació de nou equipament cientificotècnic.  
b) Modernització i millora de prestacions de l'equipament existent.  
7. Instrucció del procediment  
1. L'òrgan encarregat de la instrucció del procediment serà la Direcció General de Política Científica que, d'ofici, acordarà totes les actuacions necessàries per a la determinació, coneixement i comprovació de les dades en virtut de les quals ha de pronunciar-se la resolució.  
2. Si la documentació aportada és incompleta o presenta errors esmenables es requerirà les entitats sol·licitants perquè, en el termini de 10 dies, esmenen la falta o acompanyen els documents preceptius, amb advertència que, si no ho fan, es considerarà que han desistit de la seua sol·licitud, d'acord amb el que establix l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAPPAC) i amb els efectes previstos en l'article 42.1 de l'esmentada llei.   
El requeriment es farà segons els articles 58 i 59.1 de la Llei 30/1992, per qualsevol mitjà que permeta tindre constància de la recepció per l'interessat o pel seu representant, així com de la data, la identitat i el contingut de l'acte modificat. Així mateix, s'anunciarà en el servidor d'informació de la Conselleria d'Educació (http://www.edu.gva.es) i en el tauler d'anuncis de la Direcció General de Política Científica (av. Campanar, 32, esc. 6, de València).  
També podrà comunicar-se la dita incidència per correu electrònic.  
8. Avaluació  
Per a l'avaluació de les ajudes, la Direcció General de Política Científica podrà demanar l'assessorament de l'Agència Valenciana d'Avaluació i Prospectiva (AVAP), de l'Agència Nacional d'Avaluació i Prospectiva (ANEP) i/o d'experts designats pel director general de Política Científica.  
Els criteris que s'establixen per a l'avaluació de les sol·licituds d'equips cientificotecnològics són els següents:  
a) adequació de l'equip sol·licitat a les activitats de I+D+i de l'organisme usuari d'este (25%),  
b) qualitat científica de l'investigador sol·licitant de l'equipament (45%),  
c) pressupost de l'equip sol·licitat (15%),  
d) repercussió en el funcionament del Parc Científic que es tracte (15%).  
D'acord amb l'article 22 de la Llei 38/2003, de 17 de novembre, General de Subvencions, un òrgan col·legiat compost per un nombre imparell de membres no inferior a tres, designats pel director general de Política Científica, elevarà, a través de l'òrgan instructor, la corresponent proposta de resolució al director general de Política Científica, en el termini màxim de quinze dies des de la seua constitució.  
9. Resolució   
1. A esta convocatòria li serà aplicable el que disposa l'article 27 de la Llei 38/2003, General de Subvencions: quan l'import de la proposta de resolució provisional siga inferior al que figura en la sol·licitud presentada, s'instarà el beneficiari a reformular la seua sol·licitud per a ajustar els compromisos i condicions a la subvenció atorgable. La reformulació haurà de realitzar-se en el termini màxim de deu dies des de la notificació de la proposta de resolució provisional. Si el beneficiari no realitza la reformulació en el termini assenyalat, es considerarà que ha desistit de la seua sol·licitud de subvenció.  
2. Vista la proposta formulada per l'òrgan col·legiat previst en la base 8, la concessió o denegació de les ajudes s'acordarà per resolució del director general de Política Científica, per delegació del conseller d'Educació. La resolució del procediment es notificarà als interessats d'acord amb el que preveu l'article 58 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per mitjà de la publicació en la pàgina web mencionada abans i en el tauler d'anuncis de la Direcció General de Política Científica (av. Campanar, 32, de València). Esta publicació substituirà la notificació, de conformitat amb el que preveu l'article 59.6.b) de la LRJAPAC. A l'efecte del que disposa l'article 18 de la Llei General de Subvencions, la resolució es publicarà també en el Diari Oficial de la Comunitat Valenciana.  
3. El termini màxim per a resoldre les sol·licituds presentades i per a la concessió de les ajudes que s'establixen en la present convocatòria serà de tres mesos des de la data de finalització del termini de presentació de sol·licituds. El còmput d'este termini s'interromprà durant el termini requerit per a l'esmena i millora de sol·licitud per l'interessat. Transcorregut el dit termini sense que s'haja dictat una resolució, s'entendrà desestimada la sol·licitud de concessió d'ajuda, en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
10. Obligacions dels beneficiaris  
1. Els beneficiaris estaran subjectes a les obligacions generals derivades de la normativa vigent sobre ajudes o subvencions públiques i, en particular, al que fa referència l'article 14 de la Llei 38/2003, de 17 de novembre, General de Subvencions.  
2. Els beneficiaris estaran obligats a realitzar les activitats subvencionades en els termes de la resolució de concessió, i a justificar la seua realització en els terminis establits.  
3. En particular, els beneficiaris estaran obligats a:  
a) Realitzar l'activitat que fonamente la concessió de la subvenció en les dates compreses entre l'1 de gener i el 31 de desembre de 2008. Qualsevol canvi que s'introduïsca en les condicions de realització de l'activitat haurà de ser comunicat a la Direcció General de Política Científica per a la seua autorització o denegació, si correspon.  
b) Acreditar, davant de la Direcció General de Política Científica, la realització de l'activitat o l'adopció del comportament, i també el compliment dels requisits i les condicions que determinen la concessió o gaudi de l'ajuda.  
c) Facilitar les actuacions de control financer que corresponen a la Intervenció General de la Generalitat i altres òrgans de control de les institucions autonòmiques, en relació amb les subvencions concedides.   
d) Comunicar a la Direcció General de Política Científica l'obtenció de subvencions o ajudes per a la mateixa finalitat, procedents de qualsevol administració o ens públic o privat de qualsevol nacionalitat, així com la utilització de fons propis, a l'efecte del que disposa l'article 30.4 de la Llei General de Subvencions.  
e) Reintegrar, quan corresponga segons el que preveu l'article 37 de la Llei 38/2003, de 17 de novembre, General de Subvencions, i en el termini legalment establit, els imports corresponents a les ajudes concedides, i remetre una còpia del document acreditatiu del reintegrament a la Direcció General de Política Científica. En este últim cas, el reintegrament identificarà necessàriament, amb claredat, l'entitat beneficiària i l'equipament per al qual es va atorgar l'ajuda. De conformitat amb el que disposa l'article 13.2.g de la Llei 38/2003, General de Subvencions, no podran obtindre la condició de beneficiaris d'estes ajudes les entitats que no es troben al corrent en el pagament d'obligacions per reintegrament de subvencions.  
f) Fer constar en les memòries anuals que es redacten, així com en els treballs i activitats realitzats, el patrocini de la Generalitat.  
g) Realitzar una declaració responsable de no estar incursos en les prohibicions previstes en l'article 13 de la Llei 38/2003, General de Subvencions.  
h) Destinar els béns al fi concret per al que es va concedir la subvenció durant un període no inferior a 5 anys en el cas de béns inscriptibles en un registre públic, ni a 2 anys per a la resta de béns inventariables.  
i) Les entitats beneficiàries hauran de realitzar les operacions necessàries per a distingir els costos i el finançament de les activitats no econòmiques, que es financen a través d'esta convocatòria, d'aquelles que sí que tenen un caràcter econòmic.  
j) Difondre els resultats de les investigacions objecte de subvenció.  
11. Gastos subvencionables  
Les ajudes previstes en esta convocatòria tindran caràcter de subvenció i compliran el que disposa l'article 31 de la Llei 38/2003, de 17 de novembre, General de Subvencions. En cap cas seran subvencionables els gastos exclosos en el dit article. En este sentit, els tributs són gastos subvencionables quan el beneficiari de la subvenció els abona efectivament. En cap cas es consideren gastos subvencionables els impostos indirectes quan siguen susceptibles de recuperació o compensació, ni els impostos personals sobre la renda. Així mateix, i d'acord amb l'article 19.3 de la Llei 38/2003, l'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
12. Seguiment i control de les actuacions  
1. El director general de Política Científica establirà els procediments adequats per a això, i designarà, si és el cas, els òrgans, comissions o experts que estime necessaris per a realitzar les oportunes actuacions de seguiment i comprovació de l'aplicació de l'ajuda.  
2. Tota alteració de les condicions tingudes en compte per a la concessió, o, si és el cas, l'obtenció després de la presentació de la sol·licitud d'altres ajudes públiques o privades que, en el seu conjunt, superen el cost de l'activitat, podran donar lloc a la modificació de la resolució de concessió o minoració de la subvenció concedida.   
3. L'incompliment total o parcial dels requisits i obligacions establits en la present orde i la resta de normes aplicables, així com de les condicions que, si és el cas, s'establisquen en la corresponent resolució de concessió comportarà, amb audiència prèvia a la persona interessada:  
a) Deixar sense efecte la subvenció concedida o minorar-la, en cas d'incompliment parcial de l'actuació o justificació per quanties inferiors.  
b) En cas que s'haja produït el cobrament anticipat, reintegrament total o parcial de l'ajuda concedida, junt amb els interessos de demora corresponents, d'acord amb el que disposa l'article 47 del Decret Legislatiu de 26 de juny de 1991, del Govern Valencià, pel qual s'aprova el Text refós de la Llei d'Hisenda Pública de la Generalitat Valenciana.  
En particular, seran causes d'incompliment les següents:  
a) Incompliment de l'obligació de justificació en els termes establits o la justificació insuficient d'esta.  
b) Incompliment de la finalitat per a la qual va ser concedida l'ajuda.  
c) Quan resulte acreditada, a través del seguiment que efectue la Direcció General de Política Científica de les accions subvencionades, la inadequació del gasto efectivament realitzat al proposat i adjudicat.  
4. Quan, en l'exercici de les funcions d'inspecció o control, es deduïsquen indicis de l'obtenció o gaudi incorrectes de l'ajuda percebuda, o del destí incorrecte d'esta, els agents encarregats de les dites funcions podran acordar la retenció de les factures, documents equivalents o substitutius, i de qualsevol altre document relatiu a les operacions en què es manifesten els dits indicis.  
13. Justificació de les ajudes  
1. Els beneficiaris d'estes ajudes hauran de justificar, davant de la Direcció General de Política Científica, el compliment dels requisits i condicions així com acreditar l'adquisició de l'equipament subvencionat i el compliment de la finalitat que determine la concessió i gaudi de la subvenció, de conformitat amb el que disposa l'article 14.b de la Llei de Subvencions.  
2. Sense perjuí de les instruccions que puga dictar el director general de Política Científica, els beneficiaris estaran obligats a presentar, en el termini establit en la present convocatòria, la següent documentació com a justificació del pagament de les ajudes rebudes:  
a) Les universitats públiques valencianes justificaran les ajudes per mitjà de certificació expedida per l'òrgan competent on s'expresse que l'ajuda concedida ha sigut degudament registrada en la comptabilitat de l'entitat; que els fons s'han destinat a realitzar l'activitat per a la qual van ser concedits i que la documentació original acreditativa del gasto realitzat i efectivament pagat es troba en les seues dependències, a disposició de la Direcció General de Política Científica, de la Intervenció General de la Generalitat i de la Sindicatura de Comptes, i hauran d'adjuntar una relació detallada dels gastos realitzats en les actuacions recolzades per esta subvenció.  
b) Aportar una declaració responsable acreditativa del compliment de les obligacions establides en la Llei 38/2003, de 17 de novembre, General de Subvencions. Si concorre el supòsit previst en l'apartat 3 de l'article 31 de la Llei 38/2003, de 17 de novembre, General de Subvencions, s'hauran de presentar les ofertes sol·licitades. Quan l'elecció no recaiga en l'oferta econòmica més avantatjosa, haurà de justificar-se l'elecció.  
3. El termini per a la presentació de les justificacions acabarà el 31 de gener de 2009.   
14. Cessió de dades  
La participació en la present convocatòria implicarà l'acceptació de la cessió, a favor de la Generalitat, de les dades contingudes, tant en la sol·licitud presentada com, si és el cas, en la resolució de concessió, als efectes estadístics, d'avaluació i seguiment.  
15. Normativa d'aplicació  
La present orde s'ajustarà a allò que s'ha disposat en:  
a) La Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
b) El Text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Govern Valencià.  
c) La Llei 15/2007, de 27 de desembre, de Pressupostos de la Generalitat.   
d) La Llei 38/2003, de 17 de novembre, General de Subvencions.  
e) El Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
f) La Llei 11/2007, de 22 de juny, d'Accés Electrònic dels Ciutadans als Servicis Públics.  
g) Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat.